  Майя Бывальцева Ижысь техникая кун университетысь скверын ыбылӥськон тӥрлык кылдытӥсьлы Михаил Калашниковлы синпелет усьтӥзы. Ужрадэз конструкторлэн вордскемез дырысен 100 ар тырмонлы тупатӥзы. Туннэ асьмеос вакытъёсты, ужрадъёсты но поколениосты герӟаськомы. <…> Студентъёслэн городоксылэн интывылаз быдӟым конструкторлы синпелет усьтӥськомы Валерий Грахов, М. Т. Калашников нимо ИжГТУ-лэн кивалтӥсез Калашниковлы синпелетэз усьтон Синпелетэз университетлэн нырысетӥ юртэз вӧзы пуктӥзы, азьвыл отын конструкторлэн бюстэз сылӥз. Нош сое выльдӥзы но ИжГТУ-лэн валтӥсь юртаз выжтӥзы. Конструкторлэн нылыз Елена Калашникова Удмуртиысь вань оружейникъёслэсь аллеязэс лэсьтыны ӵектӥз, соос пӧлын Евгений Драгунов, Геннадий Никонов. Татын Михаил Тимофеевич – со вань оружейникъёсты возьматэ, дыр. Сӥземе потэ, асьме карын зэмзэ но ружейникъёслэн скверзы мед кылдоз шуыса, асьмеос оружейникъёслэн карзы бере, со одно ик луыны кулэ. Оружейник, кудӥзлы усьтӥмы синпелет, егитъёслы артэ султыны мылкыд сётылӥз Елена Калашникова, конструкторлэн нылызМихаил Калашников котькуд адями понна аслаз – эш, атай, дышетӥсь, конструктор, нимо-дано адями, герой. Нош синпелет котькудӥз понна шудо тодметъёс кылдытыны юрттоз. Ыбылӥськон тӥрлык кылдытӥсьлы синпелет 11 фото Синпелет бронзалэсь лэсьтэмын, секталаез 400 килограмм. Удмуртиысь скульптор Павел Медведев сое кылдытон бордын ӝыны ар пала ужаз. Синпелет конструкторез студентъёс доры ветлон дырысьтыз возьматэ. Ваньзылы тодмо адямиез лэсьтыны котьку секыт но дано. Мон Михаил Тимофеевичен тодмо вал. Мукет ласянь, ужаны капчи вал, угось мынам умой тодэ ваёнъёсы кылемын Павел Медведев, скульпторСинпелет котырысь скверез но умоято. Солы 10 сюрс квадрат метр ожо но 11 сюрс квадрат метр брусчатка быдтӥзы. Котыраз 250 интылы парковка лэсьтозы, 100 фонарьёс, 30 видеокамераос пуктозы. Сквере горд, тӧдьы но лыз тюльпанъёс мерттозы. Сӥё-дано усьтон Пыӵал тӥрлык поттӥсьлэн нуналаз, 19-тӥ куарусёнэ, ортчоз. Милям быгатонлыко студентъёсмы скверлы трос выльзэ ӵектӥзы, али ми соосты быдэстыны тыршиськомы. Со витьымтэ кузьым луоз Валерий Грахов, Ижысь М. Т. Калашников нимо техникая кун университетлэн кивалтӥсезТодэ вайытом, 18-19 куарусёнэ Ижкарын Россиысь пыӵал тӥрлык поттӥсьёслэн форумазы ортчоз, отчы 1 сюрслэсь трос адями пыриськоз. Тегъёс: Мерлык ИжГТУ Ижкар Удмуртия МихаилКалашников синпелет МТКалашниковлы100ар  